CELEX: 62021CN0160
Language: el
Date: 2021-03-10 00:00:00
Title: Υπόθεση C-160/21: Αίτηση προδικαστικής αποφάσεως την οποία υπέβαλε το Administrativen sad Veliko Tarnovo (Βουλγαρία) στις 10 Μαρτίου 2021 — NIKOLOPIS AD ISTRUM 2010 κατά Izpalnitelen direktor na Darzhaven fond «Zemedelie»

31.5.2021   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 206/16
            
         
      Αίτηση προδικαστικής αποφάσεως την οποία υπέβαλε το Administrativen sad Veliko Tarnovo (Βουλγαρία) στις 10 Μαρτίου 2021 — NIKOLOPIS AD ISTRUM 2010 κατά Izpalnitelen direktor na Darzhaven fond «Zemedelie»
      (Υπόθεση C-160/21)
      (2021/C 206/20)
      Γλώσσα διαδικασίας: η βουλγαρική
      
         Αιτούν δικαστήριο
      
      Administrativen sad Veliko Tarnovo
      
         Διάδικοι στην υπόθεση της κύριας δίκης
      
      
         Προσφεύγουσα: NIKOLOPIS AD ISTRUM 2010
      
         Καθού: Izpalnitelen direktor na Darzhaven fond «Zemedelie»
      
         Προδικαστικά ερωτήματα
      
      
                  1)
               
               
                  Υποδηλώνει ο όρος «πληρωμή» που χρησιμοποιείται στο άρθρο 75, παράγραφος 1, του κανονισμού 1306/2013 (1) του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, σχετικά με τη χρηματοδότηση, τη διαχείριση και την παρακολούθηση της κοινής γεωργικής πολιτικής, την περάτωση της διαδικασίας που κινήθηκε κατόπιν αίτησης πληρωμής;
               
            
                  2)
               
               
                  Ισοδυναμεί η πραγματική είσπραξη του ποσού που έχει αιτηθεί ο κάτοχος γεωργικής εκμετάλλευσης με θετική απόφαση του οργανισμού πληρωμών επί της αιτήσεως για ενεργοποίηση δικαιωμάτων ενίσχυσης ή, αντίστοιχα, συνιστά η μη είσπραξη χρηματικών ποσών κατά την επίσημη δημοσίευση πληρωμών στο πλαίσιο της εκάστοτε πράξης απόρριψη των δικαιωμάτων ενίσχυσης για τα οποία έχει υποβληθεί αίτηση, αν δεν γνωστοποιήθηκε στο πρόσωπο η συνέχιση της διαδικασίας μέσω νέων ελέγχων;
               
            
                  3)
               
               
                  Επιβάλλει η προθεσμία του άρθρου 75, παράγραφος 1, του κανονισμού 1306/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, σχετικά με τη χρηματοδότηση, τη διαχείριση και την παρακολούθηση της κοινής γεωργικής πολιτικής, στα κράτη μέλη την υποχρέωση να προβαίνουν στην εξακρίβωση των όρων επιλεξιμότητας πριν από τη λήξη της και μπορεί αυτή η εξακρίβωση να παραταθεί μόνο σε όλως εξαιρετικές περιπτώσεις;
               
            
                  4)
               
               
                  Συνιστά η μη τήρηση της προθεσμίας του άρθρου 75, παράγραφος 1, του κανονισμού 1306/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, σχετικά με τη χρηματοδότηση, τη διαχείριση και την παρακολούθηση της κοινής γεωργικής πολιτικής, σιωπηρή απόρριψη της πληρωμής ενισχύσεων όταν ο κάτοχος γεωργικής εκμετάλλευσης δεν έλαβε γνώση σχετικά με τη διενέργεια συμπληρωματικών ελέγχων και δεν υφίσταται κανένα έγγραφο σχετικά με το θέμα αυτό;
               
            
         (1)  Κανονισμος (EE) αριθ. 1306/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, σχετικά με τη χρηματοδότηση, τη διαχείριση και την παρακολούθηση της κοινής γεωργικής πολιτικής και την κατάργηση των κανονισμών (ΕΟΚ) αριθ. 352/78, (ΕΚ) αριθ. 165/94, (ΕΚ) αριθ. 2799/98, (ΕΚ) αριθ. 814/2000, (ΕΚ) αριθ. 1290/2005 και (ΕΚ) αριθ. 485/2008 του Συμβουλίου (ΕΕ L 347, σ. 549).